اللہ تعالیٰ ہن چھے کٲمل صٲبس بے پناہ تخلیقی صلٲحیژ عطا کرِمژٕ۔ تہنز یِمہٕ صلٲحیژٕ آیہ کٲشرِ ادٕبکہ توٲریخ کس أکِس خاص موڈس پٮ۪ٹھ اَتھ زبٲنۍ تہٕ ادبس بکار۔ اَتھ زمانس منز اوس باصل ٲحیت شاعرو علاوٕ عٲلِم تہٕ زباندان نثر نگارن ہُند سخ ضروٗر تھ ۔أسۍ چھِ وُچھان زِاَتھ زمانس منز اوس خالٕے کانہہ ادیب یا شٲعر ،یُس اکی صِنفہ ہٕندِس ٹِکلس سٍتۍ گٔنڈِتھ آسہ ہا ۔ یۅہے اوس ویلہٕ تہٕ وق ییلہ کٲشِر زبٲنۍ تہٕ ادبن وۅتھٕ واشرس کُن قدم تُلن ہیوت ۔ شخصی راج اند واتہٕ نس سٍتۍ اوس پرٮ۪تھ کانہہ چیز تبدیلن ہُند تہٕ نورُک طلبگار ۔ نٔوۍ مضمون ،نٔوۍ موضوع تہٕ نِو صِنفہٕ گٔیہ متعارف۔ ادیبن تہٕ شٲعرن پیوو پرٮ۪تھ کینہہ پانے بنُن۔ پرٮ۪تھ کٲنسہ وہرٲوۍ پرٮ۪تھ صِنفہ کُن اتھٕ، افسانہٕ نگارس پیوو شٲعر تہ بنُن تہٕ نٲفذ تہ۔ شٲعرس پیوو محقق تہ بنُن تہٕ ترجمہٕ کار تہ۔ ترجمہٕ کارس پیوو ترتیب کار تہ بنُن تہٕ ناول نگار تہ۔کٲشرِ ادبٕچہ لرِ لٲج پرٮ۪تھ کٲنسہ سیر سیر تہٕ لٔر گٔیہ تھدان۔ وارٕ وارٕ ہیوت واریِہو أکۍسٕے ادبی صنفہ کُن ژ ور توجہ کرُن۔ کینژَس کالس اَتھ لرِ سیر سیر پِلونہٕ خٲطرٕ نٮ۪مہٕ ڈکھِچ کٲم دِنہٕ پتہٕ پھٹرٲوۍ کینژَو قلم تہ۔ اماپوز کینہہ بالہٕ ہزٲرۍ چھِ تِم تہ یِمو پرٮ۪تھ صِنفہ ہٕندِ فنُک پٲز لیہ ا ون۔ زبٲنۍ تہٕ ادبس معیارٕ ، مٮ۪قدارٕ تہٕ اعتبارٕ رٔنگۍ تھٮ۪کُن لایق پوشہ وُن ہُرٮ۪ر کور۔ تِتھۍ کارنامہٕ أنِکھ بعمل زِ خاص امتیاز پرووُکھ۔ یِمن بالہٕ ہزارٮ۪ن منز چھِ بقولِ خود"مردِ زبان " تہٕ" غزلہٕ بنجٲرۍ" امین کٲمل تہ اَکھ۔ یِم سانٮ۪ن پیش رو روایت ساز ادبین تہٕ شٲعرن ہٕنزِ تگہ منز تھزرس پٮ۪ٹھ جاے پرٲوِتھ چھِ۔